पुलिस के मुताबिक घायलों को एसएसकेएम और सीएमआरआई अस्पतालों में भर्ती कराया गया है। वैसे राज्य की मंत्री चद्रिमा भट्टाचार्य ने बताया कि उन्होंने इस हादसे में पांच लोगों की मृत्यु होने की बात सुनी है लेकिन इसकी अभी पुष्टि नहीं हुई है। एनडीआरएफ के महानिदेशक संजय कुमार ने कहा कि अर्थमूवर्स (मलबा हटाने में उपयोग में लायी जाने वाली बड़ी मशीन) का इस्तेमाल किया जा रहा है। उन्होंने कहा, ‘‘मलबा हटाने के समय में हमें सुरक्षा पहलू को ध्यान में रखना होगा।’’ एक अन्य मंत्री फिरहाद हकीम के अनुसार मलबे में फंसे लोगों का पता लगाने की कोशिश की जा रही है। उन्होंने कहा कि बचाव कार्य पूरा होने के बाद हम तकनीकी जांच शुरु करेंगे।